text: # Ciŭ Giĕk-lùng
  Ciŭ Giĕk-lùng (周杰倫, 1979 nièng 1 nguŏk 18 hô̤ –  ) sê Dài-uăng gì siŏh ciáh làu-hèng gŏ̤-chiū, cáuk-ké̤ṳk-gă, cáuk-sṳ̀-gă, ciŏng-cĭk cié-cáuk-ìng gâe̤ng diêng-īng iēng-uòng. Ĭ ké̤ṳk nè̤ng hô̤ lā̤ "Mandopop gì guók-uòng" (King of Mandopop), ĭ gì ciŏng-cĭk dŭ-liāng mâ̤ chók chiĕu-guó 3000 uâng diŏng, sê Dài-uăng ciŏng-cĭk mâ̤ chók có̤i sâ̤ gì nè̤ng.
  
  ## Sĕng-bìng
  Ciŭ Giĕk-lùng diŏh Dài-báe̤k-gâing Lìng-kāu-hiŏng (gĭng-dáng Sĭng-báe̤k-chê Lìng-kāu-kṳ̆) chók-sié, ĭ gì nòng-bâ Ciŭ Iêu-dṳ̆ng (周耀中) sê Lù-ciŭ Guók-dṳ̆ng (蘆洲國中) gá sĕng-ŭk gì sĭng-săng, nòng-nā̤ Iĕk Hiê-mī (葉惠美) sê Lìng-kāu Guók-dṳ̆ng (林口國中) gì mī-sŭk sĭng-săng. 14 huói gì sèng-âu bâ-nā̤ liê-huŏng, iù nòng-bâ có̤ ĭ gì gáng-hô̤-ìng; gáu 18 huói ī-hâiu ĭ sōng-dĕk gâe̤ng nòng-nā̤ diêu.
  Ciŭ Giĕk-lùng có̤-sá̤ dó̤i ĭng-ngŏk hĭng-ché̤ṳ cĭng duâi, ĭ diŏh 3 huói kăi-sṳ̄ ŏ̤h gáung-kìng, 16 huói kăi-sṳ̄ ché siā-kuóh. 1997 nièng 8 nguŏk, ĭ gì dùng-hŏk chăng-gă diêng-sê chióng-gŏ̤ bī-suói gì sèng-âu niông ĭ dàng gáung-kìng puâng-cáiu, diŏh ciā ciék-mŭk diē-sié Ciŭ Giĕk-lùng sêu gáu Ngù Cŭng-hiēng (吳宗憲) cé̤ṳ-é. Bók-guó, Ngù Cŭng-hiēng nêng-ùi ĭ săng mò̤ gáu cóng, mò̤-niĕ-ài cĭng ká̤ chók-miàng, gó̤-chṳ̄ niông ĭ ciŏng-sĭng siā-gŏ̤; ĭ ciā gì cáuk-pīng cĭng sâ̤ biéng-siàng hĭ-sèng-âu cĭng liù-hèng gì gŏ̤.
  2000 nièng, Ciŭ Giĕk-lùng huák-hèng cê-gă tàu diŏng gáuk-ìng ciŏng-cĭk Jay, ciáng-sék chók-dô̤. Màng-nièng ĭ huák-hèng sĭng gì ciŏng-cĭk Huâng-dĕk-să̤, ciā ciŏng-cĭk gì gŏ̤ giék-hăk dĕ̤ng-huŏng gâe̤ng să̤-huŏng gì ĭng-ngŏk hŭng-gák, niông ĭ có̤-siŏh-hâ chók-miàng. Huâng-dĕk-să̤ ciā ciŏng-cĭk hī nièng Gĭng Ké̤ṳk Ciōng (金曲獎) 5 ciáh ciōng-hâung. Ī-hâiu ĭ huák-hèng sĕk-gūi diŏng gáuk-ìng ciŏng-cĭk, diŏh Dṳ̆ng-guók, Hiŏng-gē̤ng, Mā-lài-să̤-ā, Sĭng-gă-pŏ̤ dēng-dēng guók-gă iâ sêu gáu cĭng sâ̤ nè̤ng huăng-ngìng. Gáu 2019 nièng, ĭ kŭi guó 6 diòng sié-gái sùng-huòi iēng-chióng-huôi, dŭ-liāng ô 1000 uâng nè̤ng kó̤ hiêng-diòng káng guó.
  2007 nièng, ĭ sìng-lĭk ĭ cê-gă gì chióng-piéng gŭng-sĭ JVR Music. Dṳ̀-kó̤ káh-dièu ĭng-ngŏk, Ciŭ Giĕk-lùng iâ sê siŏh ciáh iēng-uòng, téng 2005 nièng kăi-sṳ̄ iēng diêng-īng, ĭ iēng gì tàu ciáh diêng-īng sê Tàu Ùng-cê D. 2011 nièng, ĭ chók-iēng Hollywood diêng-īng The Green Hornet, găk Să̤-huŏng guók-gă kăi-sṳ̄ ô dĭ-miàng-dô̤.
  
  ## Gáuk-ìng ciŏng-cĭk
  - Jay (2000)
  - Huâng-dĕk-să̤ (范特西) (2001)
  - Báik-dô̤ Kŭng-găng (八度空間) (2002)
  - Iĕk Hiê-mī (葉惠美) (2003)
  - Chék-lī-hiŏng (七里香) (2004)
  - Sĕk-ék-nguŏk dék Siĕu-băng (十一月的蕭邦) (2005)
  - Ĭ-iòng Huâng-dĕk-să̤ (依然范特西) (2006)
  - Ngō̤ hēng mòng (我很忙) (2007)
  - Mò̤-giĕk-cô̤ (魔杰座) (2008)
  - Kuā Sì-dâi (跨時代) (2010)
  - Gĭng-táng-hô̤ (驚嘆號) (2011)
  - 12 Sĭng Cáuk (12新作) (2012)
  - Ăi-iŭ, bók-chó̤ ò̤ (哎呦，不錯哦) (2014)
  - Ciŭ Giĕk-lùng dék Chòng-biĕng Gó-sê̤ṳ (周杰倫的床邊故事) (2016)
  - Có̤i Ūi-dâi dék Cáuk-pīng (最偉大的作品) (2022)
title: Ciŭ Giĕk-lùng
wikitext: [[File:Jay Chou.JPG|thumb|right|200px|Ciŭ Giĕk-lùng, 2005]]
  '''Ciŭ Giĕk-lùng''' (周杰倫, {{bd|1979 nièng|1 nguŏk 18 hô̤||}}) sê [[Dài-uăng]] gì siŏh ciáh làu-hèng [[gŏ̤-chiū]], cáuk-ké̤ṳk-gă, cáuk-sṳ̀-gă, ciŏng-cĭk cié-cáuk-ìng gâe̤ng diêng-īng iēng-uòng. Ĭ ké̤ṳk nè̤ng hô̤ lā̤ "[[Mandopop]] gì guók-uòng" (''King of Mandopop''), ĭ gì ciŏng-cĭk dŭ-liāng mâ̤ chók chiĕu-guó 3000 uâng diŏng, sê Dài-uăng ciŏng-cĭk mâ̤ chók có̤i sâ̤ gì nè̤ng.<ref>{{Cite web |date=2022-01-14 |title=Chinese pop song souring ties: MAC - Taipei Times |url=https://www.taipeitimes.com/News/taiwan/archives/2022/01/14/2003771351 |access-date=2022-04-27 |website=www.taipeitimes.com}}</ref>
  
  ==Sĕng-bìng==
  Ciŭ Giĕk-lùng diŏh Dài-báe̤k-gâing Lìng-kāu-hiŏng (gĭng-dáng [[Sĭng-báe̤k|Sĭng-báe̤k-chê]] [[Lìng-kāu-kṳ̆]]) chók-sié, ĭ gì nòng-bâ Ciŭ Iêu-dṳ̆ng (周耀中) sê Lù-ciŭ Guók-dṳ̆ng (蘆洲國中) gá sĕng-ŭk gì sĭng-săng, nòng-nā̤ Iĕk Hiê-mī (葉惠美) sê Lìng-kāu Guók-dṳ̆ng (林口國中) gì mī-sŭk sĭng-săng. 14 huói gì sèng-âu bâ-nā̤ liê-huŏng, iù nòng-bâ có̤ ĭ gì gáng-hô̤-ìng; gáu 18 huói ī-hâiu ĭ sōng-dĕk gâe̤ng nòng-nā̤ diêu.
  
  Ciŭ Giĕk-lùng có̤-sá̤ dó̤i ĭng-ngŏk hĭng-ché̤ṳ cĭng duâi, ĭ diŏh 3 huói kăi-sṳ̄ ŏ̤h [[gáung-kìng]], 16 huói kăi-sṳ̄ ché siā-kuóh. 1997 nièng 8 nguŏk, ĭ gì dùng-hŏk chăng-gă diêng-sê chióng-gŏ̤ bī-suói gì sèng-âu niông ĭ dàng gáung-kìng puâng-cáiu, diŏh ciā ciék-mŭk diē-sié Ciŭ Giĕk-lùng sêu gáu [[Ngù Cŭng-hiēng]] (吳宗憲) cé̤ṳ-é. Bók-guó, Ngù Cŭng-hiēng nêng-ùi ĭ săng mò̤ gáu cóng, mò̤-niĕ-ài cĭng ká̤ chók-miàng, gó̤-chṳ̄ niông ĭ ciŏng-sĭng siā-gŏ̤; ĭ ciā gì cáuk-pīng cĭng sâ̤ biéng-siàng hĭ-sèng-âu cĭng liù-hèng gì gŏ̤.
  
  2000 nièng, Ciŭ Giĕk-lùng huák-hèng cê-gă tàu diŏng gáuk-ìng ciŏng-cĭk ''[[Jay (ciŏng-cĭk)|Jay]]'', ciáng-sék chók-dô̤. Màng-nièng ĭ huák-hèng sĭng gì ciŏng-cĭk ''[[Huâng-dĕk-să̤]]'', ciā ciŏng-cĭk gì gŏ̤ giék-hăk dĕ̤ng-huŏng gâe̤ng să̤-huŏng gì ĭng-ngŏk hŭng-gák, niông ĭ có̤-siŏh-hâ chók-miàng. ''Huâng-dĕk-să̤'' ciā ciŏng-cĭk hī nièng [[Gĭng Ké̤ṳk Ciōng]] (金曲獎) 5 ciáh ciōng-hâung. Ī-hâiu ĭ huák-hèng sĕk-gūi diŏng gáuk-ìng ciŏng-cĭk, diŏh [[Dṳ̆ng-guók]], [[Hiŏng-gē̤ng]], [[Mā-lài-să̤-ā]], [[Sĭng-gă-pŏ̤]] dēng-dēng guók-gă iâ sêu gáu cĭng sâ̤ nè̤ng huăng-ngìng. Gáu 2019 nièng, ĭ kŭi guó 6 diòng sié-gái sùng-huòi iēng-chióng-huôi, dŭ-liāng ô 1000 uâng nè̤ng kó̤ hiêng-diòng káng guó.<ref name="Time">{{cite news| url = http://www.time.com/time/magazine/article/0,9171,425958,00.html| title = Cool Jay| access-date = 2 June 2007| last = Drake| first = Kate| date = 3 March 2003| publisher = Time (Asia)| archive-date = 18 October 2008| archive-url = https://web.archive.org/web/20081018211037/http://www.time.com/time/magazine/article/0,9171,425958,00.html| url-status = dead}}</ref>
  
  2007 nièng, ĭ sìng-lĭk ĭ cê-gă gì chióng-piéng gŭng-sĭ JVR Music.<ref>{{cite book|last1=Butler|first1=Susan|title=China Breaking Through: Busting Barriers to Big Business on the Mainland-An In-Depth Look|date=27 May 2006|publisher=Billboard- The International Newsweekly of Music, Video and Home Entertainment 118.21|pages=22–25}}</ref> Dṳ̀-kó̤ káh-dièu ĭng-ngŏk, Ciŭ Giĕk-lùng iâ sê siŏh ciáh iēng-uòng, téng 2005 nièng kăi-sṳ̄ iēng diêng-īng, ĭ iēng gì tàu ciáh diêng-īng sê ''[[Tàu Ùng-cê D]]''. 2011 nièng, ĭ chók-iēng [[Hollywood]] diêng-īng ''[[The Green Hornet]]'', găk Să̤-huŏng guók-gă kăi-sṳ̄ ô dĭ-miàng-dô̤.<ref>{{Cite web |title=THE GREEN HORNET {{!}} Sony Pictures Entertainment |url=https://www.sonypictures.com/movies/thegreenhornet |access-date=2022-04-27 |website=www.sonypictures.com}}</ref>
  
  ==Gáuk-ìng ciŏng-cĭk==
  * ''[[Jay (ciŏng-cĭk)|Jay]]'' (2000)
  * ''[[Huâng-dĕk-să̤]]'' (范特西) (2001)
  * ''[[Báik-dô̤ Kŭng-găng]]'' (八度空間) (2002)
  * ''[[Iĕk Hiê-mī]]'' (葉惠美) (2003)
  * ''[[Chék-lī-hiŏng]]'' (七里香) (2004)
  * ''[[Sĕk-ék-nguŏk dék Siĕu-băng]]'' (十一月的蕭邦) (2005)
  * ''[[Ĭ-iòng Huâng-dĕk-să̤]]'' (依然范特西) (2006)
  * ''[[Ngō̤ hēng mòng]]'' (我很忙) (2007)
  * ''[[Mò̤-giĕk-cô̤]]'' (魔杰座) (2008)
  * ''[[Kuā Sì-dâi]]'' (跨時代) (2010)
  * ''[[Gĭng-táng-hô̤ (ciŏng-cĭk)|Gĭng-táng-hô̤]]'' (驚嘆號) (2011)
  * ''[[12 Sĭng Cáuk]]'' (12新作) (2012)
  * ''[[Ăi-iŭ, bók-chó̤ ò̤]]'' (哎呦，不錯哦) (2014)
  * ''[[Ciŭ Giĕk-lùng dék Chòng-biĕng Gó-sê̤ṳ]]'' (周杰倫的床邊故事) (2016)
  * ''[[Có̤i Ūi-dâi dék Cáuk-pīng]]'' (最偉大的作品) (2022)
  
  ==Chăng-kō̤ cṳ̆-lâiu==
  {{reflist}}
  
  {{Authority control}}
  [[Category:Dài-uăng ìng-ŭk]]
  [[Category:Gŏ̤-chiū]]
  [[Category:Sáng Ciŭ]]